Diari Oficial de la Generalitat Valenciana


Sumari del DOGV 7918, del 16-11-2016 (2016/9045)

ORDRE 31/2016, de 10 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'eradicació i el control del bacteri de quarantena Erwinia amylovora (Burrill) Winslow i altres, responsable de la malaltia coneguda com a foc bacterià de les rosàcies.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/11/10/31/dof/vci/html**

### Dades del document

Número de DOGV
:   7918

Data del DOGV
:   16-11-2016

Secció del DOGV
:   I. DISPOSICIONS GENERALS

Número del document
:   2016/9045


Data del document
:   10-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 31/2016, de 10 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'eradicació i el control del bacteri de quarantena Erwinia amylovora (Burrill) Winslow i altres, responsable de la malaltia coneguda com a foc bacterià de les rosàcies. [2016/9045]  
  
  
PREÀMBUL  
  
L'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'eradicació i control del bacteri de quarantena Erwinia amylovora (Burrill) Winslow i altres, responsable de la malaltia coneguda com a foc bacterià de les rosàcies (DOCV 6767, 04.05.2012), s'acull al que disposa el Reglament (CE) 1857/2006, de la Comissió, de 15 de desembre de 2006, derogat pel Reglament (UE) número 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, el qual estableix a fi de garantir una supervisió eficaç i una gestió simplificada, però sense minvar la capacitat de control de la Comissió, i que l'ajuda exempta (règims d'ajudes i ajudes individuals) ha d'incloure una referència expressa a aquell reglament.  
  
L'article 3 de l'esmentat reglament estableix que les ajudes individuals concedides d'acord amb els règims d'ajudes i les ajudes ad hoc seran compatibles amb el mercat interior segons disposa l'article 107, apartats 2 o 3, del Tractat, i quedaran exempts de l'obligació de notificació establida en l'article 108, apartat 3, del Tractat, sempre que les esmentades ajudes complisquen totes les condicions establides en el capítol I d'aquest reglament, així com les condicions específiques aplicables a la categoria pertinent establides en el capítol III d'aquest reglament.  
  
D'altra banda, amb l'entrada en vigor del Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis se substitueix el text del Reglament 1998/2006, de la Comissió.  
Per tant, i amb la finalitat d'adaptar el règim d'ajudes disposat en l'esmentada ordre a la reglamentació comunitària, mitjançant aquesta ordre, i de conformitat amb el que disposen la Llei 1/2015, de 6 de febrer, de la Generalitat d'Hisenda Pública, del Sector Públic Instrumental i de Subvencions i la Llei 38/2003, de 17 de novembre, General de Subvencions, es modifica l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'eradicació i control del bacteri de quarantena Erwinia amylovora (Burrill) Winslow i altres, responsable de la malaltia coneguda com a foc bacterià de les rosàcies que estableix les ajudes indemnitzatòries de concessió directa per la destrucció de plantacions infectades, en fonamentar-se en una norma de rang legal de caràcter bàsic, com és l'article 20 de la Llei 43/2002, de Sanitat Vegetal, que regula accions de lluita contra organismes de quarantena que afecten l'estat fitosanitari dels vegetals i les seues produccions.  
  
Aquesta ordre es dicta dins del marc establit en la Llei de Sanitat Vegetal i en el Reial Decret 1190/1998, pel qual es regulen els programes nacionals d'eradicació o control d'organismes nocius dels vegetals encara no establits en el territori nacional; i pel Reial Decret 1201/1999, de 9 de juliol, modificat pel Reial Decret 1512/2005, de 22 de desembre, i el Reial Decret 246/2010, de 5 de març, pel qual es va establir el programa nacional d'eradicació i control del foc bacterià de les rosàcies.  
  
Les ajudes indemnitzatòries previstes en aquesta ordre s'acullen al que disposa l'article 26 del Reglament (UE) número 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea i per als comerciants de plantes de viver al que disposa el Reglament UE 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.  
Aquest règim d'ajudes ha sigut comunicat a la Comissió Europea d'acord amb el que estableix l'article 9 del Reglament (UE) número 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea amb número de registre SA.44782.  
Per tot això, a proposta de la Direcció General d'Agricultura, Ramaderia i Pesca, i d'acord amb l'ús de les facultats que em confereix la Llei 5/1983, de 30 de desembre, del Consell; el Decret 147/2015, de 18 de setembre, del Consell, que modifica el Decret 103/2015, de 7 de juliol, pel qual s'estableix l'estructura orgànica bàsica de la Presidència i de les conselleries de la Generalitat; el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i l'article 160.2 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, oït/de conformitat amb el dictamen del Consell Jurídic Consultiu de la Comunitat Valenciana,  
  
  
  
ORDENE  
  
Article únic. Modificació de l'Ordre 7/2012  
Es modifica l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a la indemnització i el control del bacteri de quarantena Erwinia amylovora (Burrill) Winslow i altres, responsable de la malaltia coneguda com a foc bacterià de les rosàcies, en l'àmbit territorial de la Comunitat Valenciana, per mitjà de la nova redacció de les bases 3 i 7, i la incorporació de les bases 8 i 9 contingudes en l'annex I, així com la substitució del seu annex II pel qual s'inclou en aquesta ordre.  
  
DISPOSICIÓ TRANSITÒRIA  
  
Única. Destrucció de plantes  
Si amb anterioritat a la publicació d'aquesta ordre s'ha obligat a la destrucció, mitjançant una resolució del director general amb competències en l'àmbit de la sanitat vegetal, de plantes afectades com a conseqüència de les mesures fitosanitàries d'emergència adoptades per a evitar la propagació de la malaltia, es declararà aquesta destrucció indemnitzable en els termes que preveu aquesta ordre.  
  
  
DISPOSICIONS FINALS  
  
Primera. Autoritzacions  
S'autoritza el director o la directora general amb competències en l'àmbit de la sanitat vegetal per a dictar les resolucions necessàries per a l'aplicació i el desenvolupament d'aquesta ordre.  
  
Segona. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 10 de novembre de 2016  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO  
ANNEX I  
Modificació de l'Ordre 7/2012, de 26 de març, de la Conselleria d'Agricultura, Pesca, Alimentació i Aigua, per la qual s'aproven les bases de les ajudes indemnitzatòries per a l'eradicació i el control del bacteri de quarantena Erwinia amylovora (Burrill) Winslow i altres, responsable de la malaltia coneguda com a foc bacterià de les rosàcies  
  
I. Es modifica la base 3, Beneficiaris, que queda redactada de la manera següent:  
Base 3. Beneficiaris  
Podran ser beneficiaris de les indemnitzacions que es regulen en aquestes bases:  
a) Els titulars d'explotacions de fruiters inclosos en la llista de vegetals hostes susceptibles al foc bacterià indicades en la corresponent ordre de la Conselleria d'Agricultura, Pesca, Alimentació i Aigua, que hagen sigut declarats contaminats per resolució del director o la directora general competent en matèria de sanitat vegetal.  
b) Els titulars d'explotacions de plantes ornamentals incloses en la llista de vegetals hostes susceptibles al foc bacterià indicades en la corresponent ordre de la conselleria competent en matèria de sanitat vegetal, que hagen sigut declarats contaminats per resolució del director o la directora general competent en matèria de sanitat vegetal.  
c) Els productors o comerciants de plantes de viver que estiguen inscrits en el Registre Oficial de Productors de Llavors i Plantes de Viver i/o en el Registre de Productors, Comerciants i Importadors de Vegetals que posseïsquen plantes incloses en la llista de vegetals hostes susceptibles al foc bacterià indicades en la corresponent ordre de la conselleria competent en matèria de sanitat vegetal, que hagen sigut declarats contaminats per resolució del director o la directora general competent en matèria de sanitat vegetal.  
Els beneficiaris d'aquestes ajudes han de ser microempreses, xicotetes o mitjanes empreses, d'acord amb el que estableixen l'article 2.2 i l'annex I del Reglament (UE) número 702/2014, el qual determina que són aquelles que ocupen menys de 10 persones i el volum de negocis anual de les quals o el balanç general anual de les quals no supera els 2 milions d'euros.  
2. Quantia i règim d'incompatibilitat  
Les ajudes indemnitzatòries previstes en aquesta ordre s'acullen, en primer lloc, al que disposa l'article 26 del Reglament 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea. D'acord amb el que estableix l'apartat 3 de l'esmentat article 26, les ajudes no es destinaran a les mesures el cost de les quals, segons allò que s'ha establit en la normativa de la Unió, haja de sufragar el beneficiari, llevat que el cost d'aqueixes mesures siga totalment compensat per exaccions obligatòries pagadores pels beneficiaris. A aquests efectes, les ajudes previstes en aquesta ordre tenen el caràcter d'ajudes compensatòries del valor de mercat de les plantes destruïdes en compliment de les mesures fitosanitàries, així com per la pèrdua d'ingressos provocada per les obligacions de quarantena a què fa referència l'article 26, apartats 8.c i 9.b. Així mateix, en compliment de l'article 26.13, aquest règim d'ajuda i qualsevol altres pagaments que ha rebut el beneficiari, incloent-hi els pagaments en virtut d'altres mesures nacionals o de la Unió o pòlisses d'assegurances per als mateixos costos, es limitaran al 100 % dels costos subvencionables.  
Per a les ajudes amb costos subvencionables de l'article 26.8.c del Reglament (UE) número 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L193, d'01.07.2014), es podrà concedir directament al beneficiari sobre la base del reembossament dels costos reals contrets pel beneficiari.  
En segon lloc, al que disposa el Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, de 24.12.2013) quan l'ajuda es destina als comerciants de plantes de vivers.  
Als comerciants de plantes de viver que siguen beneficiaris d'aquestes ajudes s'aplicarà el Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, de 24.12.2013) amb les excepcions que s'estableixen en l'article 1.1 del mencionat reglament, i no es podrà superar l'ajuda total sota aquest concepte de minimis, per empresa, en 200.000 euros, en un període de tres exercicis fiscals. Només podran concedir-se noves ajudes de minimis després d'haver comprovat que això no donarà lloc al fet que l'import total de les ajudes de minimis concedides a l'empresa beneficiària sobrepasse el límit màxim establit en el Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, de 24.12.2013).  
  
II. Es modifica la base 7. Règim d'incompatibilitats i regles d'acumulació, que queda redactada de la manera següent:  
Base 7. Règim d'incompatibilitats i regles d'acumulació  
D'acord amb el Reglament (UE) número 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.  
a) Una ajuda amb costos subvencionables identificables, exempta de l'obligació de notificar en virtut d'aquest, podrà acumular-se amb qualsevol altra ajuda estatal sempre que les dites mesures d'ajudes facen referència a costos subvencionables identificables diferents o amb qualsevol altra ajuda estatal, en relació amb els mateixos costos subvencionables, parcialment o totalment solapats, únicament si aquesta acumulació no supera la intensitat d'ajuda o l'import de l'ajuda més elevats aplicables a la dita ajuda en virtut del Reglament (UE) número 702/2014.  
b) Les ajudes estatals exemptes en virtut del capítol III, seccions 1, 2 i 3, del Reglament (UE) número 702/2014, com són aquestes d'aquesta norma, no s'acumularan amb els pagaments previstos en l'article 81.2 i en l'article 82 del Reglament (UE) número 1305/2013 (FEADER) corresponents als mateixos costos subvencionables si l'esmentada acumulació dóna lloc a una intensitat o import de l'ajuda superior als establits en el reglament (UE) número 702/2014.  
c) Les ajudes estatals exemptes en virtut del Reglament (UE) número 702/2014 no s'acumularan amb cap ajuda de minimis corresponent als mateixos costos subvencionables si l'esmentada acumulació dóna lloc a una intensitat o import de l'ajuda superior als establits en el capítol III.  
d) L'ajuda per a inversions destinades a restablir el potencial productiu agrari, prevista en l'article 14.e, no s'acumularà amb l'ajuda per a compensació dels danys materials prevista en els articles 25, 26 i 30 del Reglament (UE) número 702/2014.  
Així mateix, s'han de complir les regles d'acumulació establides en l'article 5 del Reglament (UE) número 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, de 24.12.2013), i s'ha de sol·licitar una declaració responsable del beneficiari últim de l'ajuda, sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'esmentat article.  
  
III. S'afig la base 8, Exclusions  
Base 8. Exclusions  
Queden excloses explícitament d'aquestes ajudes:  
a) La concessió d'ajudes individuals a empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior, d'acord amb l'apartat 5.a de l'article 1 del Reglament UE núm. 702/2014 de la Comissió, de 25 de juny de 2014, pel qual es declaren determinades categories d'ajudes en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.  
  
b) Les empreses en crisi, d'acord amb la definició de l'article 2.14, pel qual es declaren determinades categories d'ajudes en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.  
  
IV. S'afig la base 9, Publicació  
Base 9. Publicació  
L'òrgan gestor d'aquesta mesura ha de garantir la publicació en un lloc web global dedicat a les ajudes estatals en l'àmbit nacional o regional:  
a) de la informació resumida a què fa referència l'article 9.1 del Reglament 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea o un enllaç a aquesta;  
b) del text complet de cada una de les ajudes, incloent-hi les seues modificacions, o un enllaç que permeta accedir a aquest;  
c) la informació a què es fa referència en l'annex III del Reglament 702/2014 sobre cada ajuda individual concedida superior a:  
i) 60.000 euros per als beneficiaris actius en la producció agrícola primària,  
ii) 500.000 euros per als beneficiaris actius en els sectors de la transformació de productes agrícoles, la comercialització de productes agrícoles, el sector forestal o que exerceixen activitats excloses de l'àmbit d'aplicació d'article 42 del Tractat.  
La informació prevista en aquest apartat c s'organitzarà i es posarà a disposició del públic de forma normalitzada, tal com es descriu en l'annex III del Reglament 702/2014 i inclourà funcions eficaces de cerca i descàrrega.  
La informació prevista en el paràgraf anterior es publicarà en un termini de sis mesos a partir de la data de la concessió de l'ajuda i estarà disponible durant almenys deu anys a partir de la data de la concessió de l'ajuda.  
L'òrgan gestor d'aquesta mesura ha de complir el que disposen els apartats 2 i 4 de l'article 9 com a mínim en un termini de dos anys a partir de la data d'entrada en vigor del Reglament 702/2014.  
  
V. Es modifica l'annex II, Barem per al càlcul de la indemnització, que queda redactat de la manera següent:  
  
ANNEX II  
Barem per al càlcul de la indemnització  
  
I. Indemnitzacions per despeses justificades d'arrancada i destrucció de material vegetal  
1. Fruiters:  
a) Plantacions joves (plantacions de fruiters d'edat inferior als quatre anys d'edat): 643,30 ?/ha.  
b) Plantació en plena producció (plantacions de fruiters d'edat superior als quatre anys):  
- Plantació intensiva (> 1.000 arbres/ha): 1.429,55 ?/ha.  
- Plantació normal (<1.000 arbres/ha): 1.045,33 ?/ha.  
c) Arbres aïllats:  
- Jove: 1,83 ?/arbre.  
- Plena producció: 2,38 ?/arbre  
2. Ornamentals:  
Arbres ornamentals aïllats: 1,83 ?/arbre.  
Arbustos ornamentals aïllats: 1,16 ?/arbust.  
Qualsevol espècie intensiva d'ornamentals: 257,32 ?/ha.  
Vivers: 643,30 ?/ha.  
  
II. Indemnitzacions per plantacions  
1. Fruiters, es calcularan depenent de l'edat i el tipus de plantació amb els valors establits en la taula següent:  
2. Ornamentals:  
Arbres i arbustos ornamentals aïllats: 19,20 ?/unitat.  
Qualsevol espècie intensiva d'ornamentals: 1,42 ?/unitat.  
Vivers: 50 % del valor comercial.


Còpia Permalink ELI